Norske Naturfotografer

Norske Naturfotografer (NN) er en eksklusiv forening for helt eller delvis profesjonelle naturfotografer bosatt i Norge. Foreningen ble stiftet i 1976. 

NN hadde per mars 2025 75 medlemmer. Nye medlemmer tas opp etter kvalitetsvurdering på foreningens årsmøter. I vedtektene fastlegges det at hensynet til naturen alltid kommer i første rekke, og at utilbørlig framferd som er til ulempe eller skade for natur og miljø i ytterste konsekvens kan medføre eksklusjon. 

Leder i foreningen er Roger Brendhagen (2022–). Pr 2025 har foreningen to æresmedlemmer; Magnus Reneflot og Pål Hermansen.

 Historie 
Foreningen ble stiftet i 1976, etter initiativ fra naturfotografene Dag Kjelsaas og Ole Daniel Enersen. Målsettingen var dels å fremme norsk naturfoto og naturfotografenes interesser, dels å skape salgsmuligheter for naturfotografi. To år etter stiftelsen ble derfor Naturfotografenes Bildebyrå dannet. NN hadde tidligere en samarbeidsavtale med bildebyrået Samfoto, og de fleste av medlemmene var da tilknyttet byrået.

Til 40-årsjubileet i 2016 ga foreningen ut boka «Norsk Naturfotografi – i et historisk perspektiv», med tekst av Pål Hermansen.

Tidligere ledere er Ole Daniel Enersen, Ragnar Frislid, Asle Hjellbrekke, Bård Løken, Jørn Areklett Omre, Magnus Reneflot, Tom Schandy, Rolf Sørensen, Roy Mangersnes (2011–2013), Kai Jensen (2013–2020) og Dag Røttereng (2020–22). 

 Bibliografi
Mange av NNs medlemmer er aktive skribenter og forfattere med stor produksjon, på egenhånd og i fellesskap. Noen fellesutgivelser nevnes nedenfor:
 Galleri Norge. Norsk naturfotografi gjennom fire årstider (kollektivt prosjekt i regi av NN), Hilt & Hansteen (1992) ISBN 82-7413-231-9
 Naturligvis (Jubileumsbok for NN 1976-1996) (1995) ISBN 82-993531-0-6
 Øyeblikk. Naturfotografenes beste fototips (Jubileumsbok for NN) (2001) ISBN 82-7643-233-6 / ISBN 82-993531-0-6
 Lyspunkt – fotoprosjekt i norsk natur (kollektivt prosjekt i regi av NN), Naturforlaget (2005) ISBN 82-7643-377-4
 Norsk natur – vill, vakker og sårbar (med tekst av Pål Hermansen), Forlaget Tom & Tom (2011)

 Referanser 

 Eksterne lenker 
 Norske Naturfotografer 
 Samfoto 

Kategori:Organisasjoner for fotografi
Kategori:Norske yrkesorganisasjoner
Kategori:Etableringer i 1976